Guy Fawkes

Guy Fawkes (* 13. apríl 1570, York† 31. január 1606) bol anglický vojak a vyznaním rímsky katolík, ktorý sa spolu s ďalšími pokúsil 5. novembra 1605 spáchať atentát na kráľa Jakuba I.

 Život 
Cieľom sprisahania pušného prachu bol atentát na protestantského kráľa Jakuba I. a členov oboch komôr anglického parlamentu vo Westminsterskom paláci počas úvodného spoločného zasadnutia v roku 1605, na ktorom mal kráľ osobne vystúpiť. Fawkes bol z veľkej časti zodpovedný za realizáciu konečnej fázy útoku. Plán bol ale vyzradený a on bol zadržaný v podzemí pod palácom so sudmi strelného prachu. Po výsluchu a mučení bol popravený za zradu a pokus o vraždu. Od tej doby je tento nevydarený atentát pripomínaný vždy 5. novembra ako Noc Guya Fawkesa a ako deň, kedy bola monarchia a kráľ zachránení.

 Zaujímavosti 
 Maska s jeho podobizňou je používaná skupinou (hnutím) Anonymous.
 Guy Fawkes bol inšpiráciou pre hlavnú postavu komiksu V ako Vendeta.
 Masky sa nosia počas rôznych protestov a demonštrácií, ktoré sa najčastejšie týkajú vlády alebo slobody v spoločnosti, napríklad proti kamerovému sledovaniu.
 Maska bola tiež hojne využívaná počas republikánskej kampane na prezidenta v roku 2008 stúpencami Rona Paula.
 Anglické výrazy „guy“ (chlap) alebo „guys“ (chlapi) pochádzajú práve z mena Guya Fawkesa.

 Iné projekty 

 Externé odkazy 
 Guy Fawkes – BBC History

 Zdroj 

Kategória:Britskí zločinci
Kategória:Revolucionári
Kategória:Rímskokatolícki aktivisti
Kategória:Obete mučenia
Kategória:Popravené osobnosti
Kategória:Osobnosti z Yorku
Kategória:Anglickí atentátnici